Diari Oficial de la Generalitat Valenciana


Sumari del DOGV 3780, del 27-06-2000 (2000/5052)

RESOLUCIÓ de 8 de juny de 2000, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura i Educació) i l'Ajuntament de Burjassot, per a la creació d'una Escola d'Educació Infantil de primer cicle, de titularitat municipal, en la citada localitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/5052


Data del document
:   27-06-2000

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Burjassot
    * cooperació administrativa
    * administració local
    * escola infantil

RESOLUCIÓ de 8 de juny de 2000, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura i Educació) i l'Ajuntament de Burjassot, per a la creació d'una Escola d'Educació Infantil de primer cicle, de titularitat municipal, en la citada localitat. [2000/X5052]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura i Educació) i l'Ajuntament de Burjassot, el 18 de maig de 2000, un Conveni per a la creació d'una Escola d'Educació Infantil de primer cicle, de titularitat municipal, en la citada localitat, i en compliment del que estableix la clàusula novena del conveni, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0370/2000, i que figura com a annex d'aquesta resolució.
  
València, 8 de juny de 2000.- La sotssecretària del Secretariat del Govern i Relacions amb les Corts: Amparo Koninckx Frasquet.
  
Conveni entre la Generalitat Valenciana (Conselleria de Cultura i Educació) i l'Ajuntament de Burjassot, per a la creació d'una escola d'Educació Infantil de primer cicle, de titularitat municipal, en la citada localitat.
  
València, 18 de maig de 2000
  
Reunits:
  
D'una part, l'Honorable Sr. Manuel Tarancón Fandos, conseller de Cultura i Educació, en nom i representació de la Generalitat Valenciana, en virtut de l'acord adoptat pel Govern Valencià el dia 22 de febrer de 2000.
  
D'una altra part, el senyor José Luis Andrés Chavarrías, alcalde-president de l'Ajuntament de Burjassot, facultat per a este acte per Acord del ple del citat ajuntament del dia 29 de novembre de 1999, i assistit per la secretària accidental de la corporació senyora Teresa Monzonís Gálvez.
  
Manifesten:
  
1. L'Ajuntament de Burjassot va acordar sol·licitar la creació d'una Escola d'Educació Infantil de la seua titularitat en la citada localitat, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu.
  
2. La disposició addicional segona, punt 2, de la Llei Orgànica 8/1985, de 3 de juliol, Reguladora del Dret a l'Educació, establix que la creació de centres docents públics, els titulars de la qual siguen les corporacions locals, es realitzarà per conveni entre l'administració educativa competent i les corporacions.
  
3. El Servei de Gestió i Supervisió de Projectes i Construccions ha emés informe favorable a allò que s'ha sol·licitat, ja que s'ajusta a allò que s'ha disposat en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general no universitaris.
  
4. El 15 de desembre de 1997, la Direcció General de Centres Docents va dictar resolució per la qual s'aprovava la proposta d'instal·lacions i ús educatiu dels espais reflectits en els plans presentats per a la creació de la mencionada escola, que va ser modificada posteriorment per Resolució de 19 de maig de 1998.
  
5. L'Ajuntament de Burjassot assumix el compromís de disposar del personal que tinga la titulació adequada per a la impartició del primer cicle d'Educació Infantil, des de l'inici de l'activitat educativa a l'empara de l'apartat 1 de l'article 7 del Reial Decret 332/1992, de 3 d'abril, sobre autorització de centres docents privats per a impartir ensenyaments de règim general no universitaris (BOE de 9 d'abril de 1992).
  
Per això, en virtut de les competències que atorga el Reial Decret 2.093/1983, de 28 de juliol, sobre traspàs de funcions i serveis de l'administració de l'Estat a la Comunitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura i Educació i l'Ajuntament de Burjassot, acorden subscriure el present Conveni atenent a les següents:
  
Clàusules
  
Primera
  
Es crea la següent Escola d'Educació Infantil a Burjassot, de titularitat íntegrament municipal:
  
Denominació específica: Sis-centes tretze
  
Domicili: Plaça 9 d'Octubre, s/n
  
Localitat: Burjassot
  
Província: València
  
Codi: 82714111
  
Ensenyaments: Educació Infantil de primer cicle.
  
Capacitat: 5 unitats d'un màxim de 78 llocs escolars, distribuïts de la següent manera,
  
\* 1 unitat xiquets 0/1 anys de 8 llocs escolars.
  
\* 1 unitat xiquets 1/2 anys de 13 llocs escolars.
  
\* 3 unitats xiquets 2/3 anys de 57 llocs escolars.
  
Segona
  
Esta Escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 19/1992, de 17 de febrer (DOGV de 19 de febrer).
  
Tercera
  
Correspon al titular de l'escola d'Educació Infantil de primer cicle la dotació pressupostària necessària per a les despeses derivades del personal docent i no docent, així com del funcionament del citat centre, independentment de la possibilitat de concórrer a totes les convocatòries públiques que realitze la Conselleria de Cultura i Educació, per a la concessió de subvencions o ajudes econòmiques als centres d'Educació Infantil.
  
Quarta
  
L'escola d'Educació Infantil se sotmetrà a l'autoritat de la Conselleria de Cultura i Educació i de la Inspecció Educativa en els termes previstos en el títol IV de la Llei Orgànica 9/1995, de 20 de novembre, que regula les funcions de la Inspecció Educativa, i la resta de normativa de desenrotllament autonòmic que poguera dictar-se sobre la dita matèria.
  
Quinta
  
El titular de l'escola es compromet a:
  
a) Complir el que establix sobre òrgans de govern dels centres públics, en el títol segon de la Llei Orgànica 9/1995, de 20 de novembre de la Participació, l'Avaluació i el Govern dels Centres Docents.
  
b) Complir els requisits establits en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general.
  
c) Seguir les directrius acadèmiques de l'administració educativa per als centres dependents de la Conselleria de Cultura i Educació, així com a presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura i Educació els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.
  
d) La custòdia d'expedients d'alumnes i tots els documents de caràcter acadèmic i administratiu que es generen.
  
Sisena
  
El present conveni entrarà en vigor el mateix dia de la seua firma, no obstant això els seus efectes s'entendran referits a l'inici del curs acadèmic 2000/2001.
  
Setena
  
Qualsevol modificació que es produïsca en els ensenyaments, instal·lacions i la resta de requisits mínims que, segons el Reial Decret 1.004/1991, de 14 de juny, ha de reunir el centre, serà notificada a l'administració educativa, la qual instruirà el corresponent expedient que es tramitarà per similitud conforme al procediment regulat en el títol IV del Reial Decret 332/1992, de 3 d'abril. Finalitzarà la seua aprovació per ordre del conseller de Cultura i Educació.
  
Octava
  
Aquest conveni tindrà una duració indefinida i es podrà extingir, no obstant això, per qualsevol de les causes següents:
  
a) Per mutu acord de les parts.
  
b) Per incompliment de les obligacions assumides per l'Ajuntament.
  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.
  
d) Per canvi de titularitat del centre o cessament de les activitats.
  
Esta extinció esdevindrà efectiva a partir del final del curs escolar en què es produïsca la causa.
  
En els supòsits previstos en els punts b. I d. l'extinció requerirà la comunicació prèvia de la Conselleria al titular de l'escola.
  
Novena
  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat Valenciana, i serà publicat en el Diari Oficial de la Generalitat Valenciana.
  
Com a prova de conformitat i perquè en quede constància, firmen les dos parts el present conveni en el lloc i data consignats anteriorment.
  
El conseller de Cultura i Educació,
  
MANUEL TARANCÓN FANDOS
  
L'alcalde-president de l'Ajuntament de Burjassot,
  
JOSÉ LUIS ANDRÉS CHAVARRÍAS